(1)

L-Anness I (il-Parti-FCL) huwa emendat kif ġej: (a) fil-punt FCL.010, jiddaħħlu d-definizzjonijiet li ġejjin: (i) “‘Operatur ta’ taħriġ ibbażat fuq l-evidenza (EBT)’ tfisser organizzazzjoni li għandha ċertifikat tal-operatur tal-ajru (AOC) skont l-Anness III (il-Parti-ORO) tar-Regolament (UE) Nru 965/2012 u li implimentat programm tal-EBT approvat mill-awtorità kompetenti, skont id-dispożizzjonijiet ta’ dak ir-Regolament.”; (ii) “‘Valutazzjoni prattika tal-EBT’ tfisser metodu għall-valutazzjoni tal-prestazzjoni li jservi biex tiġi vverifikata l-prestazzjoni integrata tal-kompetenzi. Dan iseħħ jew f’ambjent simulat jew f’ambjent operattiv.”; (iii) “‘Programm tal-EBT’ tfisser programm ta’ valutazzjoni u taħriġ tal-bdot skont il-punt ORO.FC.231 tal-Anness III (il-Parti-ORO) tar-Regolament (UE) Nru 965/2012.”; (iv) “‘Programm tal-EBT imħallat’ tfisser programm ta’ taħriġ rikorrenti u kontrolli regolari ta’ operatur previst fil-punt ORO.FC.230 tal-Anness III (il-Parti-ORO) tar-Regolament (UE) Nru 965/2012, li porzjon minnu huwa ddedikat għall-applikazzjoni tal-EBT iżda li ma jiħux post il-kontrolli tal-profiċjenza previsti fl-Appendiċi 9 ta’ dan l-Anness.”; (b) fil-punt FCL.015, jiżdied il-punt (g) li ġej: “(g) Taħriġ imwettaq fuq inġenji tal-ajru jew f’FSTDs skont l-Anness III (il-Parti-ORO) tar-Regolament (UE) Nru 965/2012 għandu jitqies għar-rekwiżiti tal-esperjenza u tal-validazzjoni mill-ġdid stabbiliti f’dan l-Anness (il-Parti-FCL).”; (c) fil-punt FCL.035(a), jiżdied il-punt (4) li ġej: “(4) Is-sigħat kollha ta’ titjir f’ajruplani jew f’TMGs li huma soġġetti għal deċiżjoni ta’ Stat Membru meħuda skont il-punti (a) jew (c) tal-Artikolu 2(8) tar-Regolament (UE) 2018/1139 jew li jaqgħu fil-kamp ta’ applikazzjoni tal-Anness I ta’ dak ir-Regolament għandhom jiġu kkreditati bis-sħiħ sabiex jiġu ssodisfati r-rekwiżiti tal-ħin tat-titjir tal-punt FCL.140.A(a)(1) u l-punt FCL.740.A(b)(1)(ii) ta’ dan l-Anness, diment li jiġu ssodisfati l-kundizzjonijiet li ġejjin: (i) l-ajruplan jew it-TMG ikkonċernat ikun tal-istess kategorija u klassi bħall-inġenju tal-ajru skont il-Parti-FCL li fir-rigward tiegħu għandhom jiġu kkreditati s-sigħat tat-titjir; (ii) fil-każ ta’ titjiriet ta’ taħriġ ma’ għalliem, l-ajruplan jew it-TMG li jintuża jkun soġġett għal awtorizzazzjoni speċifikata fil-punt ORA.ATO.135 tal-Anness VII (il-Parti-ORA) jew fil-punt DTO.GEN.240 tal-Anness VIII (il-Parti-DTO).”; (d) fil-punt FCL.235, il-punt (a) huwa sostitwit b’dan li ġej: “(a) Permezz tat-tlestija ta’ test tal-ħiliet, l-applikanti għal PPL għandhom juru l-kapaċità li jwettqu bħala PIC fil-kategorija tal-inġenju tal-ajru xierqa l-proċeduri u l-manuvri rilevanti bil-kompetenza xierqa għall-privileġġi mogħtija.”; (e) il-punt FCL.625 huwa emendat kif ġej: (i) fil-punt (b), jiżdied il-punt (4) li ġej: “(4) L-applikanti għall-validazzjoni mill-ġdid ta’ IR għandhom jirċievu krediti sħaħ għall-kontroll tal-profiċjenza kif meħtieġ f’din is-Subparti meta jlestu l-valutazzjoni prattika tal-EBT skont l-Appendiċi 10 relatata mal-IR għand operatur tal-EBT.”; (ii) il-punt (c) huwa sostitwit b’dan li ġej: “(c) Tiġdid Jekk IR tkun skadiet, sabiex iġeddu l-privileġġi tagħhom, l-applikanti għandhom jikkonformaw ma’ dan kollu li ġej: (1) sabiex jiġi ddeterminat jekk huwiex meħtieġ taħriġ ta’ aġġornament biex l-applikant jilħaq il-livell ta’ profiċjenza meħtieġ biex jgħaddi mill-element tal-istrument tat-test tal-ħiliet skont l-Appendiċi 9, huwa għandu jgħaddi minn valutazzjoni għand waħda minn dawn l-organizzazzjonijiet li ġejjin: (i) għand ATO; (ii) għand operatur tal-EBT li huwa approvat speċifikament għal tali taħriġ ta’ aġġornament; (2) jekk l-organizzazzjoni li tipprovdi l-valutazzjoni tqis li jkun meħtieġ skont il-punt (1), huma għandhom ilestu t-taħriġ ta’ aġġornament għand dik l-organizzazzjoni; (3) wara li jikkonformaw mal-punt (1) u, kif applikabbli, mal-punt (2), għandhom jgħaddu minn kontroll tal-profiċjenza skont l-Appendiċi 9 jew iwettqu valutazzjoni prattika tal-EBT skont l-Appendiċi 10 fil-kategorija tal-inġenju tal-ajru rilevanti. Dik il-valutazzjoni prattika tal-EBT tista’ tiġi kkombinata mat-taħriġ ta’ aġġornament speċifikat fil-punt (2); (4) għandu jkollhom il-klassifikazzjoni tal-klassi jew tat-tip rilevanti sakemm ma jkunx speċifikat mod ieħor f’dan l-Anness.”; (iii) il-punti (e) u (f) huma sostitwiti b’dan li ġej: “(e) Id-detenturi ta’ IR valida fuq liċenzja ta’ bdot maħruġa minn pajjiż terz, f’konformità mal-Anness 1 tal-Konvenzjoni ta’ Chicago, għandhom ikunu eżentati milli jikkonformaw mar-rekwiżiti fil-punti (c)(1), (c)(2) u (d) meta jġeddu l-privileġġi tal-IR li jinsabu fil-liċenzji maħruġa f’konformità ma’ dan l-Anness. (f) Il-kontroll tal-profiċjenza speċifikat fil-punt (c)(3) jista’ jiġi kkombinat ma’ kontroll tal-profiċjenza mwettaq għat-tiġdid tal-klassifikazzjoni tal-klassi jew tat-tip rilevanti.”; (f) il-punt FCL.625.A(a) huwa emendat kif ġej: (i) il-punt (2) huwa sostitwit b’dan li ġej: “(2) jgħaddi minn kontroll tal-profiċjenza skont l-Appendiċi 9, jew iwettaq valutazzjoni prattika tal-EBT skont l-Appendiċi 10, jekk il-validazzjoni mill-ġdid tal-IR tkun ikkombinata mal-validazzjoni mill-ġdid ta’ klassifikazzjoni tal-klassi jew tat-tip;”; (ii) il-punt (4) huwa sostitwit b’dan li ġej: “(4) Jista’ jintuża FNPT II jew FFS li jirrappreżenta l-klassi jew it-tip ta’ ajruplan rilevanti għall-validazzjoni mill-ġdid skont il-punt (3), sakemm mill-inqas kull kontroll tal-profiċjenza alternattiv għall-validazzjoni mill-ġdid ta’ IR (A) jitwettaq f’ajruplan.”; (g) il-punt FCL.740 huwa sostitwit b’dan li ġej: “FCL.740 Validità u tiġdid tal-klassifikazzjonijiet tal-klassi u tat-tip (a) Validità (1) Il-perjodu ta’ validità tal-klassifikazzjonijiet tal-klassi u tat-tip għandu jkun ta’ sena, ħlief għall-klassifikazzjonijiet tal-klassi ta’ bdot wieħed u magna waħda, li għalihom il-perjodu ta’ validità għandu jkun ta’ sentejn, sakemm ma jkunx stabbilit mod ieħor fl-OSD. Jekk il-bdoti jagħżlu li jissodisfaw ir-rekwiżiti ta’ validazzjoni mill-ġdid qabel dak preskritt fil-punti FCL.740.A, FCL.740.H, FCL.740.PL u FCL.740.As, il-perjodu ta’ validità l-ġdid għandu jibda mid-data tal-kontroll tal-profiċjenza. (2) L-applikanti għall-validazzjoni mill-ġdid ta’ klassifikazzjoni tal-klassi jew tat-tip għandhom jirċievu krediti sħaħ għall-kontroll tal-profiċjenza kif meħtieġ f’din is-Subparti meta jlestu l-valutazzjoni prattika tal-EBT skont l-Appendiċi 10 għand operatur li jkun implimenta l-EBT għall-klassifikazzjoni rilevanti tal-klassi jew tat-tip. (b) Tiġdid Għat-tiġdid ta’ klassifikazzjoni tal-klassi jew tat-tip, l-applikanti għandhom jikkonformaw ma’ dan kollu li ġej: (1) sabiex jiġi ddeterminat jekk huwiex meħtieġ taħriġ ta’ aġġornament biex l-applikant jilħaq il-livell ta’ profiċjenza biex jopera l-inġenju tal-ajru b’mod sikur, huma għandhom jgħaddu minn valutazzjoni għand waħda minn dawn li ġejjin: (i) għand ATO; (ii) għand DTO jew għand ATO, jekk il-klassifikazzjoni li skadiet kienet tikkonċerna klassifikazzjoni tal-klassi għal inġenji tal-ajru tal-pistuni b’magna waħda mhux ta’ prestazzjoni għolja, klassifikazzjoni tal-klassi ta’ TMG jew klassifikazzjoni tat-tip għal ħelikopters b’magna waħda msemmija fil-punt DTO.GEN.110(a)(2)(c) tal-Anness VIII; (iii) għand DTO, għand ATO jew ma’ għalliem, jekk il-klassifikazzjoni tkun skadiet mhux aktar minn 3 snin qabel u l-klassifikazzjoni tkun tikkonċerna klassifikazzjoni tal-klassi tal-pistuni b’magna waħda mhux ta’ prestazzjoni għolja jew klassifikazzjoni tal-klassi tat-TMG; (iv) għand operatur tal-EBT li huwa approvat speċifikament għal tali taħriġ ta’ aġġornament; (2) jekk l-organizzazzjoni jew l-għalliem li jipprovdi l-valutazzjoni jqisu li jkun meħtieġ skont il-punt (1), huma għandhom ilestu t-taħriġ ta’ aġġornament għand dik l-organizzazzjoni jew ma’ dak l-għalliem; (3) wara li jikkonformaw mal-punt (1) u, kif applikabbli, mal-punt (2), għandhom jgħaddu minn kontroll tal-profiċjenza skont l-Appendiċi 9 jew iwettqu valutazzjoni prattika tal-EBT skont l-Appendiċi 10. Dik il-valutazzjoni prattika tal-EBT tista’ tiġi kkombinata mat-taħriġ ta’ aġġornament speċifikat fil-punt (2). Permezz ta’ deroga mill-punti (b)(1), (b)(2) u (b)(3), il-bdoti li jkollhom klassifikazzjoni tat-test tat-titjira maħruġa skont il-punt FCL.820 li kienu involuti fit-testijiet tat-titjir tal-iżvilupp, taċ-ċertifikazzjoni jew tal-produzzjoni għal tip ta’ inġenju tal-ajru u jkunu kkompletaw jew 50 siegħa ta’ ħin totali ta’ titjir jew 10 sigħat ta’ ħin ta’ titjir bħala PIC f’titjiriet ta’ ttestjar f’dak it-tip matul is-sena qabel id-data tal-applikazzjoni tagħhom, għandhom ikunu intitolati li japplikaw għall-validazzjoni mill-ġdid jew għat-tiġdid tal-klassifikazzjoni tat-tip rilevanti. L-applikanti għandhom ikunu eżentati mir-rekwiżit fil-punti (b)(1) u (b)(2) jekk ikollhom klassifikazzjoni valida għall-istess klassi jew tip ta’ inġenju tal-ajru fuq liċenzja ta’ bdot maħruġa minn pajjiż terz skont l-Anness 1 tal-Konvenzjoni ta’ Chicago u jekk ikunu intitolati jeżerċitaw il-privileġġi ta’ dik il-klassifikazzjoni. (c) Il-bdoti li jitilqu mill-programm tal-EBT ta’ operatur wara li jkunu naqsu milli juru livell aċċettabbli ta’ kompetenza skont dak il-programm tal-EBT ma għandhomx jeżerċitaw il-privileġġi ta’ dik il-klassifikazzjoni tat-tip qabel ma jkunu kkonformaw ma’ waħda minn dawn li ġejjin: (1) ikunu lestew il-valutazzjoni prattika tal-EBT skont l-Appendiċi 10; (2) ikunu għaddew minn kontroll tal-profiċjenza skont il-punt FCL.625(c)(3) jew il-punt FCL.740(b)(3), kif applikabbli. F’każ bħal dan, il-punt FCL.625(b)(4) u l-punt FCL.740(a)(2) ma għandhomx japplikaw.”; (h) il-punt FCL.720.A huwa emendat kif ġej: (i) il-punt (a) huwa emendat kif ġej: (1) l-ewwel paragrafu huwa sostitwit b’dan li ġej: “L-applikanti għall-ħruġ inizjali tal-privileġġi biex joperaw ajruplan bi bdot wieħed f’operazzjonijiet b’aktar minn bdot wieħed, jew meta japplikaw għall-ħruġ ta’ klassifikazzjoni tal-klassi jew tat-tip jew meta jestendu l-privileġġi ta’ klassifikazzjoni tal-klassi jew tat-tip li kellhom diġà għal operazzjoni b’aktar minn bdot wieħed, għandhom jissodisfaw ir-rekwiżiti fil-punt (b)(4) u, qabel ma jibdew il-kors ta’ taħriġ rilevanti, il-punt (b) (5).”; (2) il-punt (3) huwa sostitwit b’dan li ġej: “(3) Ajruplani kumplessi ta’ prestazzjoni għolja bi bdot wieħed L-applikanti għall-ħruġ ta’ klassifikazzjoni tat-tip għal ajruplan kumpless bi bdot wieħed ikklassifikat bħala ajruplan ta’ prestazzjoni għolja għandhom, minbarra li jissodisfaw ir-rekwiżiti fil-punt (2), jikkonformaw ma’ dan kollu li ġej: (i) għandu jkollhom jew kellhom IR(A) b’magna waħda jew b’aktar minn magna waħda, kif xieraq u kif stabbilit fis-Subparti G; (ii) għall-ħruġ tal-ewwel klassifikazzjoni tat-tip, qabel ma jibdew il-kors ta’ taħriġ tal-klassifikazzjoni tat-tip, għandhom jissodisfaw ir-rekwiżiti fil-punt (b)(5).”; (ii) il-punt (b) huwa emendat kif ġej: (1) il-frażi introduttorja hija sostitwita b’dan li ġej: “L-applikanti għall-ħruġ tal-ewwel klassifikazzjoni tat-tip għal ajruplan b’aktar minn bdot wieħed għandhom ikunu bdoti studenti li attwalment ikunu qed jitħarrġu fuq kors ta’ taħriġ tal-MPL jew għandhom, qabel ma jibdew il-kors ta’ taħriġ tal-klassifikazzjoni tat-tip, jikkonformaw mar-rekwiżiti li ġejjin:”; (2) il-punt (5) huwa sostitwit b’dan li ġej: “(5) ikunu lestew il-kors ta’ taħriġ speċifikat fil-punt FCL.745.A, sakemm ma jikkonformawx ma’ kwalunkwe wieħed minn dawn li ġejjin: (i) ikunu lestew, matul is-3 snin preċedenti, it-taħriġ u l-ikkontrollar skont il-punti ORO.FC.220 u ORO.FC.230 tal-Anness III (il-Parti-ORO) tar-Regolament (UE) Nru 965/2012; (ii) ikunu lestew it-taħriġ speċifikat fil-punt FCL.915(e)(1)(ii).”; (i) fil-punt FCL.740.A(a), il-punt (1) huwa sostitwit b’dan li ġej: “(1) jgħaddu minn kontroll tal-profiċjenza skont l-Appendiċi 9 jew iwettqu valutazzjoni prattika tal-EBT skont l-Appendiċi 10 fil-klassi jew fit-tip rilevanti ta’ ajruplan jew FSTD li jirrappreżenta lil dik il-klassi jew tip, fi żmien 3 xhur immedjatament qabel id-data ta’ skadenza tal-klassifikazzjoni; kif ukoll”; (j) il-punt FCL.905.TRI huwa sostitwit b’dan li ġej: “FCL.905.TRI TRI — Privileġġi u kundizzjonijiet (a) Il-privileġġi ta’ TRI huma li jipprovdi istruzzjonijiet għal: (1) il-validazzjoni mill-ġdid u t-tiġdid ta’ IR, diment li t-TRI jkollu IR valida; (2) il-ħruġ ta’ ċertifikat ta’ TRI jew SFI, diment li d-detentur jissodisfa l-kundizzjonijiet kollha li ġejjin: (i) ikollu mill-inqas 50 siegħa esperjenza ta’ tagħlim bħala TRI jew SFI skont dan ir-Regolament jew skont ir-Regolament (UE) Nru 965/2012; (ii) ikun wettaq is-sillabu tat-tagħlim fit-titjir tal-parti rilevanti tal-kors ta’ taħriġ ta’ TRI skont il-punt FCL.930.TRI(a)(3) għas-sodisfazzjon tal-kap tat-taħriġ ta’ ATO; (3) fil-każ tat-TRI għal ajruplani bi bdot wieħed: (i) il-ħruġ, il-validazzjoni mill-ġdid u t-tiġdid ta’ klassifikazzjonijiet tat-tip għal ajruplani kumplessi ta’ prestazzjoni għolja bi bdot wieħed diment li l-applikant ifittex privileġġi biex jopera f’operazzjonijiet bi bdot wieħed. Il-privileġġi tat-TRI(SPA) jistgħu jiġu estiżi għat-tagħlim fit-titjir għal klassifikazzjonijiet tat-tip ta’ ajruplani kumplessi ta’ prestazzjoni għolja bi bdot wieħed f’operazzjonijiet b’aktar minn bdot wieħed, sakemm it-TRI jissodisfa kwalunkwe waħda mill-kundizzjonijiet li ġejjin: (A) ikollu jew kellu ċertifikat ta’ TRI għal ajruplani b’aktar minn bdot wieħed; (B) ikun wettaq mill-inqas 500 siegħa fuq ajruplani f’operazzjonijiet b’aktar minn bdot wieħed u jkun temm kors tat-taħriġ għall-MCCI skont il-punt FCL.930.MCCI; (ii) il-kors ta’ MPL dwar il-fażi bażika, diment li għandu l-privileġġi estiżi għal operazzjonijiet b’aktar minn bdot wieħed u għandu jew kellu ċertifikat ta’ FI(A) jew IRI(A); (4) fil-każ tat-TRI għal ajruplani b’aktar minn bdot wieħed: (i) il-ħruġ, il-validazzjoni mill-ġdid u t-tiġdid ta’ klassifikazzjonijiet tat-tip għal: (A) ajruplani b’aktar minn bdot wieħed; (B) ajruplani kumplessi ta’ prestazzjoni għolja bi bdot wieħed meta l-applikant jitlob privileġġi biex jagħmel operazzjonijiet b’aktar minn bdot wieħed; (ii) taħriġ f’MCC; (iii) il-kors ta’ MPL dwar il-fażijiet bażiċi, intermedji u avvanzati, sakemm, għall-fażi bażika, ikollu jew kellu ċertifikat ta’ FI(A) jew IRI(A); (5) fil-każ tat-TRI għall-ħelikopters: (i) il-ħruġ, il-validazzjoni mill-ġdid u t-tiġdid ta’ klassifikazzjonijiet tat-tip tal-ħelikopters; (ii) taħriġ f’MCC, diment li jkollu klassifikazzjoni tat-tip ta’ ħelikopter b’aktar minn bdot wieħed; (iii) l-estensjoni tal-IR(H) b’magna waħda għal IR(H) b’aktar minn magna waħda; (6) fil-każ tat-TRI għal inġenji tal-ajru bil-powered-lift: (i) il-ħruġ, il-validazzjoni mill-ġdid u t-tiġdid ta’ klassifikazzjonijiet tat-tip “powered-lift”; (ii) taħriġ f’MCC. (b) Il-privileġġi ta’ TRI jinkludu privileġġi biex titwettaq valutazzjoni prattika tal-EBT għand operatur tal-EBT, diment li l-għalliem jikkonforma mar-rekwiżiti tal-Anness III (il-Parti-ORO) tar-Regolament (UE) Nru 965/2012 għall-istandardizzazzjoni tal-għalliem tal-EBT għand dak l-operatur tal-EBT.”; (k) fil-punt FCL.905.SFI, jiżdied il-punt (e) li ġej: “(e) Il-privileġġi ta’ SFI jinkludu privileġġi biex titwettaq valutazzjoni prattika tal-EBT għand operatur tal-EBT, diment li l-għalliem jikkonforma mar-rekwiżiti tal-Anness III (il-Parti-ORO) tar-Regolament (UE) Nru 965/2012 għall-istandardizzazzjoni tal-għalliem tal-EBT għand dak l-operatur tal-EBT.”; (l) fil-punt FCL.930.SFI, il-punt (a) huwa sostitwit b’dan li ġej: “(a) Il-kors ta’ taħriġ għall-SFI għandu jinkludi: (1) il-kontenut FSTD tal-kors tal-klassifikazzjoni tat-tip applikabbli; (2) il-partijiet rilevanti tat-taħriġ tekniku u l-kontenut tal-FSTD tas-sillabu tat-tagħlim fit-titjir tal-kors ta’ taħriġ ta’ TRI applikabbli; (3) 25 siegħa ta’ tagħlim mogħti u riċevut.”; (m) fil-punt FCL.1015, il-punt (a) huwa sostitwit b’dan li ġej: “(a) Applikant għal ċertifikat ta’ eżaminatur għandu jwettaq kors ta’ standardizzazzjoni li huwa pprovdut mill-awtorità kompetenti jew li huwa pprovdut minn ATO u approvat mill-awtorità kompetenti.”; (n) fil-punt FCL.1025(b), il-punti (1) u (2) u l-frażi introduttorja tal-punt (3) huma sostitwiti b’dan li ġej: “(1) qabel id-data ta’ skadenza taċ-ċertifikat, ikunu wettqu mill-inqas sitt testijiet tal-ħiliet, kontrolli tal-profiċjenza, valutazzjonijiet tal-kompetenza, jew fażijiet tal-evalwazzjoni tal-EBT matul modulu tal-EBT imsemmi fil-punt ORO.FC.231 tal-Anness III (il-Parti-ORO) tar-Regolament (UE) Nru 965/2012; (2) fil-perjodu ta’ 12-il xahar immedjatament qabel id-data ta’ skadenza taċ-ċertifikat, ikunu temmew kors ta’ aġġornament tal-eżaminatur li huwa pprovdut mill-awtorità kompetenti jew li huwa pprovdut minn ATO u approvat mill-awtorità kompetenti; (3) wieħed mit-testijiet tal-ħiliet, mill-kontrolli tal-profiċjenza, mill-valutazzjonijiet tal-kompetenza jew mill-fażijiet tal-evalwazzjoni tal-EBT imwettqa skont il-punt (1) għandu jsir fil-perjodu ta’ 12-il xahar immedjatament qabel id-data ta’ iskadenza taċ-ċertifikat tal-eżaminatur u għandu:”; (o) il-punt FCL.1010.SFE(a) huwa emendat kif ġej: (i) fil-punt (1), il-punt (ii) huwa sostitwit b’dan li ġej: “(ii) ikollhom ċertifikat ta’ SFI(A) għat-tip ta’ ajruplan applikabbli; kif ukoll”; (ii) fil-punt (2), il-punt (ii) huwa sostitwit b’dan li ġej: “(ii) ikollhom ċertifikat ta’ SFI(A) għall-klassi jew għat-tip ta’ ajruplan applikabbli; kif ukoll”; (p) L-Appendiċi 1 huwa emendat kif ġej: (i) il-punt 1 huwa sostitwit b’dan li ġej: “1. LAPL u PPL”; (ii) il-punti 1.1., 1.2., 1.3. u 1.4. huma sostitwiti b’dan li ġej: “1.1. Għall-ħruġ ta’ LAPL, id-detentur ta’ LAPL f’kategorija oħra ta’ inġenju tal-ajru għandu jkun ikkreditat b’mod sħiħ lejn ir-rekwiżiti ta’ għarfien teoriku dwar is-suġġetti komuni stabbiliti fil-punt FCL.120(a). 1.2. Għall-ħruġ ta’ LAPL jew ta’ PPL, id-detenturi ta’ PPL, CPL jew ATPL f’kategorija oħra ta’ inġenji tal-ajru għandhom jiġu kkreditati lejn ir-rekwiżiti tal-għarfien teoriku dwar is-suġġetti komuni stabbiliti fil-punt FCL.215(a). Dan il-kreditu għandu japplika wkoll għal applikanti għal LAPL jew PPL li jkollhom BPL maħruġa skont l-Anness III (il-Parti-BFCL) tar-Regolament (UE) 2018/395 jew SPL maħruġa skont l-Anness III (il-Parti-SFCL) tar-Regolament ta’ Implimentazzjoni (UE) 2018/1976, ħlief li s-suġġett “navigazzjoni” ma għandux jiġi kkreditat.” 1.3. Għall-ħruġ ta’ PPL, id-detentur ta’ LAPL fl-istess kategorija ta’ inġenji tal-ajru għandu jkun ikkreditat b’mod sħiħ lejn rekwiżiti tat-tagħlim u tal-eżami tal-għarfien teoriku. 1.4. B’deroga mill-punt 1.2, għall-ħruġ ta’ LAPL(A), id-detentur ta’ SPL maħruġa skont l-Anness III (il-Parti-SFCL) tar-Regolament ta’ Implimentazzjoni (UE) 2018/1976 bil-privileġġi li jtajjar it-TMGs għandu juri livell adegwat ta’ għarfien teoriku għall-klassi tal-ajruplani b’magna waħda bil-pistin li jinżlu fuq l-art f’konformità mal-punt FCL.135.A(a)(2).”; (iii) il-punt 4.1. huwa sostitwit b’dan li ġej: “4.1. Applikanti għal IR, jew għal BIR, li jkunu għaddew mill-eżamijiet teoretiċi għal CPL fl-istess kategorija ta’ inġenji tal-ajru, għandhom ikunu kkreditati lejn ir-rekwiżiti ta’ għarfien teoriku fis-suġġetti li ġejjin: — Prestazzjoni Umana, — Meteoroloġija, — Komunikazzjoni.”; (q) fit-Taqsima A tal-Appendiċi 3, il-punt (b) fil-punt 9 huwa sostitwit b’dan li ġej: “(b) 70 siegħa bħala PIC, li minnhom 55 siegħa jistgħu jkunu bħala SPIC. Il-ħin ta’ titjir bl-istrumenti bħala SPIC għandu jingħadd biss bħala ħin ta’ titjir PIC sa massimu ta’ 20 siegħa;”; (r) fit-Taqsima A tal-Appendiċi 6, il-punt 2 huwa sostitwit b’dan li ġej: “(2) Applikanti għal kors ta’ IR(A) modulari għandhom ikunu detenturi ta’ PPL(A) jew CPL(A). L-applikanti għall-Modulu tat-Titjir bl-Istrumenti Proċedurali, li ma jkollhomx CPL(A), għandhom ikunu detentur ta’ BIR jew ta’ Ċertifikat ta’ Tlestija tal-Kors għall-Modulu Bażiku tat-Titjir bl-Istrumenti. L-ATO għandha tiżgura li l-applikant għal kors tal-IR(A) b’aktar minn magna waħda li ma kellux klassifikazzjoni tal-klassi jew tat-tip ta’ ajruplan b’aktar minn magna waħda jkun irċieva t-taħriġ b’aktar minn magna waħda speċifikat fis-Subparti H qabel ma jibda t-taħriġ fit-titjir għall-kors tal-IR(A).”; (s) It-Taqsima B tal-Appendiċi 9 hija emendata kif ġej: (i) il-punt (5) huwa emendat kif ġej: (1) fil-punt (k), it-tabella hija sostitwita b’dan li ġej: “(1) (2) (3) (4) (5) Tip ta’ operazzjoni Tip ta’ inġenju tal-ajru SP MP SP → MP (inizjali) MP → SP (inizjali) SP + MP Taħriġ Ittestjar/kontroll Taħriġ Ittestjar/kontroll Taħriġ Ittestjar/kontroll Taħriġ, ittestjar u kontroll (ajruplani SE) Taħriġ, ittestjar u kontroll (ajruplani ME) Ajruplani SE Ajruplani ME L-ewwel ħruġ Kollha (ħlief SP kumpless) Taqsimiet 1-6 Taqsimiet 1-6 MCC CRM Fatturi umani TEM Taqsimiet 1-7 Taqsimiet 1-6 MCC CRM Fatturi umani TEM Taqsima 7 Taqsimiet 1-6 1.6, 4.5, 4.6, 5.2 u, jekk applikabbli, avviċinament wieħed mit-Taqsima 3.B 1.6, Taqsima 6 u, jekk applikabbli, avviċinament wieħed mit-Taqsima 3.B SP kumpless 1-7 1-6 Validazzjoni mill-ġdid Kollha mhux applikabbli Taqsimiet 1-6 mhux applikabbli Taqsimiet 1-6 mhux applikabbli mhux applikabbli mhux applikabbli mhux applikabbli MPO: Taqsimiet 1-7 (taħriġ) Taqsimiet 1-6 (kontroll) SPO: 1.6, 4.5, 4.6, 5.2 u, jekk applikabbli, avviċinament wieħed mit-Taqsima 3.B MPO: Taqsimiet 1-7 (taħriġ) Taqsimiet 1- 6 (kontroll) SPO: 1.6, Taqsima 6 u, jekk applikabbli, avviċinament wieħed mit-Taqsima 3.B Tiġdid Kollha FCL.740 Taqsimiet 1-6 FCL.740 Taqsimiet 1-6 mhux applikabbli mhux applikabbli mhux applikabbli mhux applikabbli Taħriġ: FCL.740 Kontroll: fir-rigward tal-validazzjoni mill-ġdid Taħriġ: FCL.740 Kontroll: fir-rigward tal-validazzjoni mill-ġdid”; (2) fit-Tabella fil-punt (l), ir-ringiela għall-eżerċizzju 7.2.2 hija sostitwita b’dan li ġej: “7.2.2 L-eżerċizzji li ġejjin b’rabta mal-instabbiltà: — l-irkupru minn “nose-high” f’diversi angoli ta’ inklinazzjoni laterali; kif ukoll — l-irkupru minn “nose-low” f’diversi angoli ta’ inklinazzjoni laterali. P X Għal dan l-eżerċizzju ma għandux jintuża ajruplan”; (t) l-Appendiċi 10 li ġej huwa miżjud: “Appendiċi 10 — Validazzjoni mill-ġdid u tiġdid tal-klassifikazzjonijiet tat-tip, u validazzjoni mill-ġdid u tiġdid tal-IRs meta kkombinati mal-validazzjoni mill-ġdid jew mat-tiġdid tal-klassifikazzjonijiet tat-tip — valutazzjoni prattika tal-EBT A — Ġenerali 1. Il-validazzjoni mill-ġdid u t-tiġdid tal-klassifikazzjonijiet tat-tip kif ukoll il-validazzjoni mill-ġdid u t-tiġdid tal-IRs meta kkombinati mal-validazzjoni mill-ġdid jew mat-tiġdid tal-klassifikazzjonijiet tat-tip skont dan l-Appendiċi għandhom jimtlew biss għand operaturi tal-EBT li jikkonformaw ma’ dan kollu li ġej: (a) ikunu stabbilixxew programm tal-EBT rilevanti għall-klassifikazzjoni tat-tip applikabbli jew għall-IR skont il-punt ORO.FC.231 tal-Anness III (il-Parti-ORO) tar-Regolament (UE) Nru 965/2012; (b) ikollhom esperjenza ta’ mill-inqas 3 snin fit-twettiq ta’ programm imħallat tal-EBT; (c) għal kull klassifikazzjoni tat-tip fi ħdan il-programm tal-EBT, l-organizzazzjoni tkun ħatret maniġer tal-EBT. Il-maniġers tal-EBT għandhom jikkonformaw ma’ dawn kollha li ġejjin: (i) għandu jkollhom privileġġi ta’ eżaminatur għall-klassifikazzjoni tat-tip rilevanti; (ii) għandu jkollhom esperjenza estensiva fit-taħriġ bħala għalliem għall-klassifikazzjoni tat-tip rilevanti; (iii) għandhom ikunu jew il-persuna nnominata skont il-punt ORO.AOC.135(a)(2) tal-Anness III (il-Parti-ORO) tar-Regolament (UE) Nru 965/2012 jew deputat ta’ dik il-persuna. 2. Il-maniġer tal-EBT responsabbli għall-klassifikazzjoni tat-tip rilevanti għandu jiżgura li l-applikant jikkonforma mar-rekwiżiti kollha ta’ kwalifika, taħriġ u esperjenza ta’ dan l-Anness għall-validazzjoni mill-ġdid jew it-tiġdid tal-klassifikazzjoni rilevanti. 3. L-applikanti li jixtiequ jivvalidaw mill-ġdid jew iġeddu klassifikazzjoni skont dan l-Appendiċi għandhom jikkonformaw ma’ dan kollu li ġej: (a) għandhom ikunu rreġistrati fil-programm tal-EBT tal-operatur; (b) fil-każ ta’ validazzjoni mill-ġdid ta’ klassifikazzjoni, huma għandhom itemmu l-programm tal-EBT tal-operatur fil-perjodu ta’ validità tal-klassifikazzjoni rilevanti; (c) fil-każ ta’ tiġdid ta’ klassifikazzjoni, huma għandhom jikkonformaw mal-proċeduri żviluppati mill-operatur tal-EBT skont il-punt ORO.FC.231(a)(5) tal-Anness III (il-Parti-ORO) tar-Regolament (UE) Nru 965/2012. 4. Il-validazzjoni mill-ġdid jew it-tiġdid ta’ klassifikazzjoni skont dan l-Appendiċi għandhom jinkludu dawn kollha li ġejjin: (a) valutazzjoni prattika kontinwa tal-EBT fi ħdan programm tal-EBT; (b) turija ta’ livell aċċettabbli ta’ prestazzjoni fil-kompetenzi kollha; (c) l-azzjoni amministrattiva tal-validazzjoni mill-ġdid jew it-tiġdid tal-liċenzja li għaliha l-maniġer tal-EBT responsabbli għall-klassifikazzjoni tat-tip rilevanti għandu jagħmel dan kollu li ġej: (1) tiżgura li jkun hemm konformità mar-rekwiżiti tal-punt FCL.1030; (2) meta taġixxi skont il-punt FCL.1030(b)(2), tapprova l-liċenzja tal-applikant bid-data ta’ skadenza l-ġdida tal-klassifikazzjoni. Dik l-approvazzjoni tista’ timtela minn persuna oħra f’isem il-maniġer tal-EBT, jekk dik il-persuna tkun irċeviet delegazzjoni mill-maniġer tal-EBT biex tagħmel dan skont il-proċeduri stabbiliti fil-programm tal-EBT. B — Twettiq tal-valutazzjoni prattika tal-ebt Il-valutazzjoni prattika tal-EBT għandha titwettaq skont il-programm tal-EBT tal-operatur.